钦定古今图书集成/明伦汇编/家范典/第073卷 > 汉应劭风俗通义 > 《愍思赋》〈有序〉晋·陆机
## 钦定古今图书集成/明伦汇编/家范典/第073卷 > 汉应劭风俗通义 > 《愍思赋》〈有序〉晋·陆机

予屡抱“孔怀” 之痛，而奄复丧同生姊。衔恤哀伤，一载之间而丧制便过，故作此赋，以纾惨恻之感。

时方至其倏忽，岁既去其晼晚。乐来日之有继，伤颓
年之莫纂。览万物以澄念，怨伯姊之已远。寻遗尘之
思长，瞻日月之何短。升降乎阶际，顾盼兮屏营。云承
宇兮蔼蔼，风入室兮泠泠。仆从为我悲，孤鸟为我鸣。